b'\n_START_ARTICLE_\nKiitos ja kunnia \xe2\x80\x93 30v. juhlakokoelma\n_START_SECTION_\nListamenestys ja myyntiluvut\n_START_PARAGRAPH_\nKokoelma nousi Suomen viralliselle listalle 21 viikon ajaksi ja oli korkeimmillaan kolmantena. Albumia myytiin yhteens\xc3\xa4 l\xc3\xa4hes 36 000 kappaletta eli platinalevyyn oikeuttava m\xc3\xa4\xc3\xa4r\xc3\xa4.\n_START_SECTION_\nKonserttikiertue\n_START_PARAGRAPH_\nKokoelman lis\xc3\xa4ksi Y\xc3\xb6 juhlisti taivaltaan uransa suurimmalla areena- ja hallikiertueella Kiitos ja kunnia \xe2\x80\x93 30 vuotta likaisia legendoja. Se alkoi Tallinnan Nokia Kontserdimajasta 30. syyskuuta 2011, jatkuen edelleen Suomessa kuudentoista konsertin verran ja p\xc3\xa4\xc3\xa4ttyen lopulta Baltic Princess -laivalle. Mukana oli Suomen suurimpia esiintymisareenoita, kuten Helsingin Hartwall Areena, Turun HK-Areena sek\xc3\xa4 Tampere-talo._NEWLINE_Kiertueen toiseksi viimeinen konsertti Hartwall-areenalta julkaistiin maaliskuussa 2012 DVD:ll\xc3\xa4 Kiitos ja kunnia live \xe2\x80\x93  Hartwall Areena 10.12.2011.'